etadvaí devā́ abibhayuryadvaí no yajñáṃ dakṣiṇato rákṣāṃsi nāṣṭrā ná hanyuríti tá etáṃ rakṣoháṇaṃ vánaspátimapaśyankārṣmáryaṃ tá eténa vánaspátinā dakṣiṇato rákṣāṃsi nāṣṭrā́ apahatyā́bhaye 'nāṣṭrá etáṃ yajñámatanvata táthaivaìtadyájamāna eténa vánaspátinā dakṣiṇato rákṣāṃsi nāṣṭrā́ apahatyā́bhaye 'nāṣṭrá etáṃ yajñáṃ tanuta ā́jyena pūrṇā́ bhavati vájro vā ā́jyaṃ vájreṇaivaìtáddakṣiṇato rákṣāṃsi nāṣṭrā ápahanti